Eg. — Hermoupolis Magna (El Ashmūnein) — 2nd c. AD? — GVI 1975
Region: Egypt, Nubia and Cyrenaïca — Egypt and Nubia

τον επιμαχου με παιδα μη παραδραμης οδειτα σοιγη μεινον ου δυσωδια παρ εμοι σε λυπει της αηδους κεδριας σταθεις επακουσον ολιγον ευωδους νεκρου. της γειναμενης ο παππος αρξας ευγενως επιμαχον εσχεν υιον ουκ [ε]ψευσμενον ουδ αυτον ευθυς το γενος επι τωι πατρι γαρ αγορανομιαν απεδωκε τη πολει καλως ουμος πατηρ εσθ ουτος επισημος πλεον ιπποτροφων εγενετο νικαις μυριαις. εγνως με ανεμνησεν σε το σταδιον ταχυ. μειρακιον οντα μουνα δε με δωδεκα ετη βιωσαντ ευθεως ι[μαρ]μενης τελος πονηρον η θανατου κοινος νομος εμαρανε βηχι χρησαμενος διακονωι. βλεπε μη δακρυσης φιλτατ αυτο τουτο γαρ μεισων εκελευσα μηδε τας καλουμενας θρηνητριας μοι τον φιλερμην παραλαβειν ευνουν αδελφον οντα μοι και γνησιον ου τηι φυσει μεν στοργηι δε νικησαντα και ταξιν πατρος τουτωι προσεταξα μη με θρηνειν μηδολως μηδε κατορυξαντ αυθις ανορυττειν παλιν μιαι δε και μονηι με περιβαλειν ταφηι χωρις κεδριας και της δυσωδους αποφορας ινα μη με φευγης οια τους αλλους νεκρους. ει και μοιρα προμοιρον απηγαγεν εις αιδος με τοις νεκρων θρηνοις ουκ επιτερπομεθα ουδε ταφαις πολλαις και θηλυτεροις ολοφυρμοις κοινος γαρ παντων λυσιμελης θανατος.